Dicronocephalus chenliae

Dicronocephalus chenliae er en bille som hører til gruppen gullbasser (Cetoniinae) i gruppen skarabider (Scarabaeoidea).

Utseende 
En middelsstor (hannen 17-27 millimeter), grågult eller grått bestøvet gullbasse. Hannen har et par horn i pannen, beina, særlig forbeina, er lange. Arten skiller seg fra nærtstående arter blant annet ved at de blanke, svarte feltene (uten bestøvning) er ganske små, på pronotum som to striper som ikke når bakkanten, på dekkvingene med en liten flekk på "skuldrene" og en liten flekk i spissen, men ingen striper. Hornene i pannen og mesteparten av beina er brunrøde. Hunnen mangler bestøvning og er følgelig helt svart, snuten er noe forlenget og trukket ut til to spisser.

Levevis 
Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse 
Arten er beskrevet fra Yunnan.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Dicronocephalus Hope, 1837
 Dicronocephalus chenliae Qiu, 2023

Referanser

Kilder 
 Devecis, J. (2008) Contribution à la connaissance du genre Dicronocephalus Hope, 1831 et description de Dicronocephalus chantrainei, nouvelle espèce de Cetoniidae du nord Myanmar. Cetoniimania 1+2:62-70.

Eksterne lenker 
 

Gullbasser
Biller formelt beskrevet i 2023
Kinas insekter